Suchinthana/ta-wikipedia huggingface dataset:
சினே பார்கவா

சினே பார்கவா (Sneh Bhargava)  ஓர் இந்திய கதிரியக்க நிபுணராவார். இவர் மருத்துவக் கல்வியாளர், முன்னாள் இயக்குநர், புதுதில்லி அனைத்திந்திய மருத்துவ அறிவியல் கழகத்தின் பேராசிரியர் என்று பல பொறுப்புகளை வகித்துள்ளார். 1930 aஅம் ஆண்டு பிறந்த பார்கவா இந்தியாவின் முதன்மை அறிவியல் சங்கங்களில் ஒன்றான இந்திய தேசிய அறிவியல் அகாடமியின்  தேர்ந்தெடுக்கப்பட்ட உறுப்பினராகவும்  துணைத் தலைவராகவும்  இருந்துள்ளார். பார்கவா பல முக்கிய சொற்பொழிவுகளை வழங்கியுள்ளார்.  இந்திய மருத்துவ கழகத்தின் மருத்துவ நெறிமுறைகள் தொடர்பான செயல்பாடுகளில் ஒரு பகுதியாக இருந்தார். எய்ம்சு மருத்துவமனையிலிருந்து ஓய்வு பெற்ற பின்னர் இவர் புதுதில்லியின் மயூர் விகாரில் இயங்கும் தர்மசில்லா நாராயண சிறப்பு மருத்துவமனையில் பணிபுரிந்தார். பார்கவாவின் மருத்துவ சேவைகளைப் பாராட்டும் விதமாக  இந்திய அரசு 1991 ஆம் ஆண்டு   நான்காவது மிக உயர்ந்த குடிமை விருதான பத்மசிறீ விருதை இவருக்கு வழங்கியது.

மேற்கோள்கள் 

பத்மசிறீ விருது பெற்றவர்கள்
பத்மசிறீ விருது பெற்ற மருத்துவத்துறையினர்
1930 பிறப்புகள்
இந்தியர்கள்
இந்திய மருத்துவர்கள்
மியான்மர் திரைப்படத்துறை

மியான்மர் திரைப்படத்துறை (Cinema of Myanmar) என்பது மியான்மர் நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த திரைப்படத்துறைக்கு 1910 களில் இருந்து ஒரு நீண்ட வரலாறு உள்ளது. முதல் அமைதியான படத்தை உருவாக்கியவர் தயாரிப்பாளர் மற்றும் இயக்குநர் 'ஓன் மயங்கி' என்பவர் ஆவார்.

சமீபத்தில் மியான்மர் சினிமாவுக்கு சர்வதேச திரைப்பட விழாக்களில் பார்வை கிடைத்துள்ளது. 2014 ஆம் ஆண்டில் 'தி மாங்க்' என்ற திரைப்படம் 49 வது கார்லோவி வேரி சர்வதேச திரைப்பட விழாவில் திரையிடப்பட்டது.

வரலாறு
பர்மாவின் முதல் படம் 1910 ஆம் ஆண்டு லண்டனில் பர்மிய சுதந்திரத்திற்காக பிரச்சாரம் செய்த முன்னணி அரசியல்வாதியான துன் ஷீனின் இறுதிச் சடங்கின் பதிவு ஆகும். ஓன் மயங்கி இயக்கிய முதல் பர்மிய அமைதியான காதல் திரைப்படமான 'மயிட்ட நீ தூய' என்ற திரைப்படத்தில் நை பு என்பவர் நடித்தார். இவரே பர்மாவின் முதல் நடிகர் ஆவார். முதல் பர்மிய பேசும் திரைப்படம் 1932 ஆம் ஆண்டில் இந்தியாவின் மும்பையில் தயாரிக்கப்பட்டது.

மேற்கோள்கள்

ஆசியத் திரைப்படத்துறை
பிளம்பைட்டு

பிளம்பைட்டு (Plumbite)  என்பது  PbO2−2 என்ற ஆக்சியெதிர்மின் அயனியைக் கொண்டிருக்கும் எந்தவொரு உப்பையும் குறிக்கும். இந்த உப்புகளில் ஈயம் +2 என்ற ஆக்சிசனேற்ற நிலையில் காணப்படுகிறது. பிளம்பேட்டு(II) என்ற ஐயுபிஏசி பெயருக்கு பாரம்பரியமாக பிளம்பைட்டு என்ற பெயர் வழங்கப்பட்டு வந்தது.
   
உதாரணமாக ஈய(II) ஆக்சைடு (PbO) நீர்க்காரத்தில் கரைந்து HPbO−2 என்ற   எதிர்மின் அயனியைக் கொண்ட உப்பை உருவாக்குகிறது. : 

PbO + OH− → HPbO−2

ஈய(II) ஐதராக்சைடும் மிகையளவு நீர்க்காரத்தில் கரைந்து Pb(OH)4−6 என்ற எதிர்மின் அயனியைத் தருகிறது.

Pb(OH)2 + 4 OH− → Pb(OH)4−6 

பிளம்பைட்டு அயனி ஒரு வலிமை குறைந்த ஒடுக்கும் முகவராகும். இம்முகவராகச் செயல்படும் போது இது பிளம்பேட்டாக ஆக்சிசனேற்றம் அடைகிறது.

மேற்கோள்கள் 

ஈயம்(II) சேர்மங்கள்
ஆக்சி எதிர்மின்னயனிகள்
இரவி கண்ணன்

ஆர். இரவி கண்ணன் (Ravi Kannan R) இந்தியாவின் அசாம் மாநிலத்தைச் சேர்ந்த ஒரு புற்றுநோயியல் அறுவை சிகிச்சை நிபுணராவார். இவர் அசாமிலுள்ள கச்சார் புற்றுநோய் மருத்துவமனை மற்றும் ஆராய்ச்சி மையத்தின்  இயக்குநராக உள்ளார். இம்மருத்துவமனை புற்றுநோயாளிகளுக்கு சிகிச்சையளிக்கும் ஓர் இலாப நோக்கமற்ற மருத்துவமனையாகும். சென்னையில் உள்ள அடையார் புற்றுநோய் நிறுவனத்தில் அறுவை சிகிச்சை புற்றுநோயியல் துறையின்  தலைவராகவும் கண்ணன் பணிபுரிந்துள்ளார். இந்தியாவில் வழங்கப்படும் நான்காவது மிக உயர்ந்த குடிமை விருதான பத்மசிறீ விருதை இவர் பெற்றுள்ளார்.

கல்வி 
சென்னை கீழ்பாக்கத்திலுள்ள அரசு மருத்துவக் கல்லூரியில் மருத்துவத்தில் இளநிலை பட்டம் பெற்ற இவர் தன்னுடைய முதுநிலை பட்டத்தை புது தில்லியிலுள்ள மௌலானா ஆசாத் மருத்துவக் கல்லூரியில் படித்து பெற்றார்.

தொழில் 
கண்ணன் சென்னை அடையார் புற்றுநோய் நிறுவனத்தின் அறுவை சிகிச்சை புற்றுநோயியல் துறைக்கு தலைமை தாங்கினார். 2006 ஆம் ஆண்டு ஒரு சக ஊழியரின் வேண்டுகோளின் பேரில் கலந்தாலோசிப்பதற்காக இவர் முதன்முறையாக கச்சார் புற்றுநோய் மருத்துவமனை மற்றும் ஆராய்ச்சி மையத்தைப் பார்வையிட்டார். அப்போது அந்நிறுவனத்தின் அப்போதைய இயக்குநரைச் சந்தித்து உரையாடியபோது கச்சார் மையத்திற்குத் தலைமை தாங்கும் வாய்ப்பு கிடைத்தது. கண்ணன் தனது பயிற்சியை சென்னையில் விட்டுவிட்டு 2007 ஆம் ஆண்டு தனது குடும்பத்தினருடன் அசாம் மாநிலத்திற்குச் சென்றார், பராக் பள்ளத்தாக்கு மக்களுக்கு அடிப்படை சுகாதார வசதிகளை வழங்குவதற்காக சில்சாரில்  உள்ள கச்சார் புற்றுநோய் மருத்துவமனை மற்றும் ஆராய்ச்சி மையம் மூலம் மருத்துவச் சேவையை தொடர்ந்தார்.

விருதுகள்

 ரமோன் மக்சேசே விருது - 2023 
 மருத்துவத்திற்காக வழங்கப்படும் மகாவீர் விருது  
 பத்மசிறீ -  2020  விருதும் கண்ணனுக்கு வழங்கப்பட்டுள்ளன.

மேற்கோள்கள் 

வாழும் நபர்கள்
பத்மசிறீ விருது பெற்ற மருத்துவத்துறையினர்
பத்மசிறீ விருது பெற்றவர்கள்
இந்திய மருத்துவர்கள்
ரமோன் மக்சேசே விருது பெற்றோர்
த. வி. பலூசுகர்

பண்டிட் தத்தாத்ரேயா விஷ்ணு பலூசுகர் (Dattatreya Vishnu Paluskar) (28 மே 1921 - 26 அக்டோபர் 1955) இவர் பாரம்பரிய இந்துஸ்தானி இசைப் பாடகராவார். இவர் ஒரு குழந்தை அதிசயமாக கருதப்பட்டார்.

ஆரம்பகால வாழ்க்கையும் பின்னணியும் 
இவர், மகாராட்டிராவின் நாசிக் நகரில் பிரபல இந்துஸ்தானி இசைக்கலைஞர் விஷ்ணு திகம்பர் பலூசுகருக்கு பிறந்தார். இவரது அசல் குடும்பப்பெயர் காட்கில் என்பதாகும். ஆனால் அவர்கள் பலூசு (சாங்லிக்கு அருகில்) கிராமத்தைச் சேர்ந்தவர்கள் என்பதால், இவர்கள் "பலூசுகர்" குடும்பம் என்று அறியப்பட்டனர்.

இவரது பத்து வயதில் இவரது தந்தை இறந்து போனார். பின்னர் பண்டிட் வினாயக்ராவ் பட்வர்தன் மற்றும் நாராயணராவ் வியாசு ஆகியோரிடம் பயிற்சி பெற்றார். இவருக்கு பண்டிட் சிந்தமன்ராவ் பலூசுகர் மற்றும் பண்டிட் மிராஷி புவா ஆகியோரும் பயிற்சி அளித்தனர் .

தொழிலும் வாழ்க்கையும் 
இவர், தனது பதினான்கு வயதில் பஞ்சாபிலுள்ள ஹர்வல்லப் சங்க சம்மேளனத்தில் தனது முதல் நிகழ்ச்சியை வழங்கினார். இவர் குவாலியர் பள்ளி மற்றும் காந்தர்வ மகாவித்யாலயத்தை மரபுரிமையாகப் பெற்றார். ஆனால் மற்ற பள்ளிகள் மற்றும் பாணிகளின் அழகியல் அம்சங்களை ஏற்றுக்கொள்வதில் இவர் எப்போதும் திறந்த மனதுடன் இருந்தார். 

இவர் பைஜு பாவ்ரா என்ற பாலிவுட் படத்தில் அமீர் கானுடன் ஒரு டூயட் பாடியுள்ளார். மேலும் ஷாப் மோச்சன் என்ற பெங்காலி படத்திலும் பாடியுள்ளார்.

இறப்பு 
இவர் 1955 அக்டோபர் 26 அன்று மூளையழற்சி  காரணமாக மும்பையில்,இறந்தார்.

குறிப்புகள்

வெளி இணைப்புகள் 
 D. V. Paluskar Page
 Extract from G.N. Joshi's "Down Melody Lane" (1984)
 Paluskar recordings on www.sarangi.info 

1955 இறப்புகள்
1921 பிறப்புகள்
ஆஷா கதில்கர்

ஆஷா கதில்கர் (Asha Khadilkar) (பிறப்பு: 1955 சனவரி 11) இவர் இந்தியாவின் மும்பையைச் சேர்ந்த மூத்த பாடகரான இவர், பாரம்பரிய இந்துஸ்தானி இசையையும், பக்தி இசையையும் சங்கீத நாடகம் உட்பட பல நிகழ்ச்சிகளாஇ நிகழ்த்துகிறார்.

தொழில் 
கதில்கர் அகில இந்திய வானொலியில் வழக்கமான பாடகராவார். இவர் ஐக்கிய இராச்சியம், அமெரிக்கா, கனடா மற்றும் சிங்கப்பூர் ஆகிய நாடுகளில் பல சந்தர்ப்பங்களில் தனது தனிப்பட்ட நிகழ்ச்சிகளை செய்துள்ளார். 2000 ஆம் ஆண்டு முதல் மும்பையின் வொர்லி, நேரு மையம் தயாரித்த 4 புதிய மராத்தி இசைத் தொகுப்புகளுக்கு இவர் இசை இயக்கத்தையும் வழங்கியுள்ளார். இவர் இந்திய செம்மொழி இசையின் மேம்பட்ட மாணவர்களுக்கு வழிகாட்டுதலையும் வழங்குகிறார். இவர், தனது கணவர் மாதவ் கதில்கருடன் இணைந்து, பல்வேறு வகையான கலை, இலக்கியம், தேசியவாத நடவடிக்கைகள் மூலம் இந்திய கலாச்சாரத்தைப் பாதுகாக்கவும் பெருக்கவும் அர்ப்பணித்த ஒரு இலாப நோக்கற்ற அமைப்பான உத்தங் சான்ஸ்குதிக் பரிவார் என்றா அறக்கட்டளையை நடத்தி வருகிறார்.

சா ரி கா மா பாவுடன் 
2008 ஆம் ஆண்டில், ஐடியா சா ரி கா மா பா எனப்படும் மராத்தி குரல் பாடும் போட்டி நிகழ்ச்சிக்கு இசை இயக்குநர் சலீல் குல்கர்னியுடன் பிரபல நடுவர்களில் ஒருவராக இவர் இருந்தார். இந்த பருவத்தில் முப்பதுகளின் நடுப்பகுதியிலும் நாற்பதுகளிலும் இருக்கும் பெரியவர்கள் இசையை ஒரு பொழுதுபோக்காகப் பின்தொடர்ந்தனர். இந்த நிகழ்ச்சிக்கு சா ரி கா மா பா: ஸ்வப்னா ஸ்வரஞ்சே, நவதருண்யாச்சே (புதிய இளைஞர்களின் இசைக்கான கனவு ) என்று பெயரிடப்பட்டது.

மேலும் காண்க 

 ஜிதேந்திர அபிசேகி
 வசந்த்ராவ் தேஷ்பாண்டே
 மாணிக் வர்மா

குறிப்புகள் 

மராத்தியர்கள்
வாழும் நபர்கள்
1955 பிறப்புகள்
கம்போடியத் திரைப்படத்துறை

கம்போடியத் திரைப்படத்துறை (Cinema of Cambodia) என்பது கம்போடிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.

இந்த திரைப்படத்துறை 1950 களில் தொடங்கியது, மேலும் 1960 களில் பல படங்கள் தயாரிக்கப்பட்டு நாடு முழுவதும் திரையிடப்பட்டன அவை கம்போடியத் திரைப்படத்துறையின் 'பொற்காலம்' என்று கருதப்படுகின்றன. கெமர் ரூச் ஆட்சியின் போது கம்போடியத் திரைப்படத்துறை பெரும் வீழ்ச்சியை அடைந்தது. அதன் பிறகு காணொளி மற்றும் தொலைக்காட்சியின் ஆதிக்கம் காரணமாக கம்போடியத் திரைப்படத்துறை சிறிய துறையானது.

வரலாறு
1920 களின் முற்பகுதியில் வெளிநாட்டு திரைப்பட தயாரிப்பாளர்களால் ஆவணப்படங்கள் படமாக்கப்பட்டன. கம்போடியாவில் தயாரிக்கப்பட்ட முதல் திரைப்படம் 1950 களில் வெளிநாடுகளில் படித்த ரோயூம் சோஃபோன், ஐயு பன்னக்கர் மற்றும் சன் பன் லி போன்ற திரைப்பட தயாரிப்பாளர்களால் தயாரிக்கப்பட்டன. தற்போது ரியஸ்மெய் பீன்மீஸ், வெஸ்டெக் மீடியா, சண்டே போன்ற திரைப்பட தயாரிப்பு நிறுவனங்களால் காதல், திகில் போன்ற வகைத் படங்கள் தயாரிக்கப்படுகின்றது. கம்போடியத் திரைப்படத்துறையில் திகில் த் திரைப்படங்கள் மிகவும் பிரபலமானது. ஆனால் 2007 இன் பிற்பகுதியில் நடைபெற்ற மூன்றாம் கெமர் திரைப்பட விழாவில் திகில் படங்கள் போட்டிக்கு தடை விதிக்கப்பட்டன.

வீழ்ச்சி 
2007 ஆம் ஆண்டின் இறுதியில் பார்வையாளர்களின் எண்ணிக்கை குறையத் தொடங்கிய காரணமாக திரையரங்குகளும் திரைப்பட தயாரிப்பு நிறுவனங்களும் மூடத் தொடங்கின. 1965 மற்றும் 1975 க்கு இடையில் 30 திரையரங்குகள் இருந்த நிலையில் 13 திரையரங்குகள் மட்டுமே இயங்குகின்றன. மோசமான திரைக்கதை, வசனம்  மற்றும் பலவீனமான நடிப்பு மற்றும் குறைத்துபோன தயாரிப்பு  போன்றவை காரணங்களாக விமர்சகர்கள் குற்றம் சாட்டுகின்றனர்.

மேற்கோள்கள்

வெளி இணைப்புகள்
 Cambodia Film Office
 Cambodian Productions 

ஆசியத் திரைப்படத்துறை
என் பெயர் ஆனந்தன்

என் பெயர் ஆனந்தன் (Yen Peyar Anandhan) என்பது 2020 ஆம் ஆண்டு நவம்பர் மாதம் 27 ஆம் தேதியன்று வெளியான தமிழ் திரைப்படமாகும். இப்படமானது ஸ்ரீதர் வெங்கடேசன் என்பவரின் முதல் இயக்கத்தில் இயக்கப்பட்டது.

திரையரங்குகளில் வெளியிடப்படுவதற்கு முன்பே, சர்தார் வல்லபாய் படேல் சர்வதேச திரைப்பட விழாவின் ஒரு பகுதியாக இப்படம் தேர்ந்தெடுக்கப்பட்டது.

நடிகர்கள்
 சந்தோஷ் பிரதாப்
 அதுல்யா ரவி
 அருண்
 அரவிந்த் ராஜகோபால்

இசை
இப்படத்திற்கு ஜோஸ் பிராங்க்ளின்  இசையமைத்துள்ளார்.

மேற்கோள்கள்

வெளி இணைப்புகள் 
 

அறிமுக இயக்குநர் திரைப்படங்கள்
2020 தமிழ்த் திரைப்படங்கள்
இந்தியத் தமிழ்த் திரைப்படங்கள்
திபு சட்டமன்றத் தொகுதி

திபு சட்டமன்றத் தொகுதி (Diphu Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். இது தன்னாட்சி மாவட்ட மக்களவைத் தொகுதியில் அடங்குகிறது.

சட்டமன்ற உறுப்பினர்கள்

மேற்கோள்கள்

அசாம் சட்டமன்றத் தொகுதிகள்
கர்பி ஆங்கலாங்கு மாவட்டம்
கணபதி பட்

பண்டிட் கணபதி பட் (Pandit Ganapati Bhat) கணபதி பட் ஹசனகி என்றும் பிரபலமாக அறியப்படும் இவர் ஓர் இந்திய இந்துஸ்தானி இசைப் பாடகராவார். இவர் கிரானா பள்ளி - குவாலியர் பள்ளியைச் சேர்ந்தவர். தற்போது, ஹூப்ளியிலுள்ள புகழ்பெற்ற டாக்டர் கங்குபாய் ஹங்கல் குருகுல அறக்கட்டளையில் வசிக்கும் குருவாக உள்ளார். இவர் இந்தியாவின் கர்நாடக மாநிலத்தில் உள்ள ஹசனகி என்ற சிறிய கிராமத்தில் பிறந்து வளர்ந்தார்.

கலையும் தொழிலும் 
பண்டிட் கணபதி பட் இளம் வயதிலேயே இந்துஸ்தானி  இசையில் ஆர்வம் காட்டினார். இவர் கிரானா, குவாலியர் மற்றும் பாட்டியாலா பள்ளிகளை அடிப்படையாகக் கொண்ட  தார்வாட்டிலிருந்து வந்த மேதையான பசவராஜ் ராஜ்குரு என்பவரிடம் சீடராக இருந்தார்..

இவர், சித்தார் இசையில் தனது பயிற்சியைத் தொடங்கினார். ஆனால் இந்துஸ்தானி குரல் இசையில் ஈர்க்கப்பட்டார். சி.ஆர்.வியாசுடன் சேர்ந்து படித்தார். ஹசனகியில் உள்ள குருகுலம் பாணி அமைப்பில் பல இளம் இசைக்கலைஞர்களுக்கு பயிற்சி அளித்துள்ளார்.

இந்தியாவிலும் வெளிநாட்டிலும் உள்ள அனைத்து முக்கிய  மன்றங்களிலும்இவர் த்னது நிகழ்ச்சிகளை நிகழ்த்தியுள்ளார். பாஸ்டன், சிகாகோ, டாலஸ், பிலடெல்பியா, பிட்ஸ்பர்க், நியூயார்க்கு, சான் பிரான்சிஸ்கோ, வாஷிங்டன் போன்ற பல நகரங்களில் இவரது இசை நிகழ்ச்சிகளிவருக்கு வெளிநாடுகளில் ரசிகர்களைப் பெற்றுள்ளன.

விருதுகள் 

 2015 இல் புட்டராஜ் கவாய் விருது 
 2016 இல் சவாய் காந்தர்வ புரஸ்கார் 
 நிஜகுனா புரந்தர விருது 2017

குறிப்புகள்

வெளி இணைப்புகள் 
 Interview with Bhat 
 About Bhat
 The Hindu on Bhat 
 Bhat's disciple
 The Hindu 1 December 2006 Award 
 Smt. Vatsalataayi Bhimsen Joshi Puraskar Award 2006
 The Hindu 5 March 2015 Putturaj Gawai Award
 Indian Express 4 February 2016
 Dr. Gangubai Hangal Gurukul Trust .. Our Gurus 

வாழும் நபர்கள்
இந்துஸ்தானி இசைக் கலைஞர்கள்
பிளம்போசீன்

பிளம்போசீன் (Plumbocene) என்பது C10H10Pb என்ற மூலக்கூற்று வாய்ப்பாட்டால் விவரிக்கப்படும் ஈயத்தின் கரிம உலோகச் சேர்மமாகும். மெட்டலோசீன் எனப்படும் உலோக மையக் கரிமச் சேர்மங்களில் பிளம்போசீன் ஓர் உறுப்பினராகும். பென்சீன், அசிட்டோன், ஈதர், பெட்ரோலியம் ஈதர் போன்ற கரைப்பான்களில் பிளம்போசீன் கரைகிறது. ஆனால் தண்ணீரில் இது கரையாது. குளிர்ந்த நீரில் நிலைப்புத்தன்மையுடன் காணப்படும்.  

வர்த்தக ரீதியாக பிளம்போசீன் கிடைப்பதில்லை. சோடியம் வளையபெண்டாடையீனுடன் ஈயம்(II) நைட்ரேட்டு  அல்லது ஈயம்(II) அயோடைடு  போன்ற ஈயம்(II) வழங்கும் மூலப்பொருள்களில் ஒன்றை சேர்த்து வினைபுரியச் செய்து பிளம்போசீன் தயாரிக்கப்படுகிறது. 
பிளம்போசீனின் Cp*PbBF4 மற்றும் Cp*PbCl போன்ற அரை இடையீட்டுச் சேர்மங்களும்  Cp*2Pb என்ற வாய்ப்பாட்டால் விவரிக்கப்படும் டெக்காமெத்தில் ஒப்புமைச் சேர்மமும் அறியப்படுகின்றன.

மேற்கோள்கள் 

ஈயம்(II) சேர்மங்கள்
மெட்டலோசீன்கள்
காலி கிளேடியேட்டர்சு

{{Infobox cricket team
|name            = காலி கிளேடியேட்டர்சுGalle Gladiators
|image           = Galle Gladiators.png
|colors          =  கருநீலம், பொன்
|nickname       = கோட்டையை கைவசப்படுத்தல் (Holding The Fort)
|league         = லங்கா பிரிமியர் லீக்
|owner           =  நதீம் ஒமார் (ஒமார் அசோசியேட்சு)
|chairman         =  சஹீர் அப்பாஸ்
|adviser          =  வசீம் அக்ரம்
|manager        =  அசாம் கான்
|city            = காலி, தென் மாகாணம்
|coach           =  முயீன் கான்
|captain         =  பானுக ராஜபக்ச
|founded         = 
|dissolved       =
|ground          = 
|capacity        = 
|title1          = எல்.பி.எல்
|title1wins      = 0
|website         =
|current          = 
| t_pattern_la    = _yellowshoulders
| t_pattern_b     = _blackcollar
| t_pattern_ra    = _yellowshoulders
| t_pattern_pants = 
| t_leftarm       = 000000
| t_body          = FFFF00
| t_rightarm      = 000000
| t_pants         = 000000
| t_title = இ20 ஆடை
}}
காலி கிளேடியேட்டர்சு (Galle Gladiators) என்பது இலங்கை, காலி நகரைப் பிரதிநித்துவப்படுத்தி லங்கா பிரிமியர் லீக் (LPL) இருபது20 போட்டிகளில் விளையாடும் ஒரு துடுப்பாட்ட அணி ஆகும். 2020 ஆம் ஆண்டில் இதன் உரிமையாளர் பாக்கித்தான் சூப்பர் லீகில் விளையாடும் குவெட்டா கிளேடியேட்டர்சு அணியின் உரிமையாளர் நதீம் ஒமார் ஆவார். பாக்கித்தானின் மூத்த துடுப்பாளர் வசீம் அக்ரம் இதன் ஆலோசகராகவும், முயீன் கான் பயிற்சியாளராகவும், அசாம் கான் முகாமையாளராகவும் உள்ளார்கள். பாக்கித்தானின் சாகித் அஃபிரிடி முக்கிய விளையாட்டு வீரராக இவ்வணியில் விளையாடுகிறார்.

தற்போதைய அணி
 பன்னாட்டு அணி வீரர்கள் தடித்த எழுத்துக்களில் தரப்பட்டுள்ளனர்.
  - பருவத்தின் கடைசிக் காலத்தில் விளையாட மாட்டார்கள்

நிருவாகிகளும், ஊழியர்களும்

தரவுகள்இற்றைப்படுத்தியது: 15 திசம்பர் 2020''

பருவம் வாரியாக

By opposition

மேற்கோள்கள்

வெளி இணைப்புகள்
 Galle Gladiators on Twitter
Galle Gladiators on Facebook

இலங்கையில் துடுப்பாட்டம்
காலி மாவட்டம்
லங்கா பிரிமியர் லீக்
ஆல்பர்ட் விக்டர் மேம்பாலம்

ஆல்பர்ட் விக்டர் மேம்பாலம் அல்லது ஏ. வி. பாலம் என்பது தமிழ்நாட்டின் மதுரை மாநகரின் வட கரையில் உள்ள கோரிப்ப்பாளையம் பகுதியையும், தென் கரையில் உள்ள யானைக்கல் பகுதியையும் இணைக்கும் வகையில், பிரித்தானிய இந்திய ஆட்சியின் போது  வைகை ஆற்றின் மீது மேம்பாலம் கட்டப்பட்டு, 9 டிசம்பர் 1889 அன்று திறக்கப்பட்ட  மதுரை நகரத்தின் முதல் மேம்பாலம் ஆகும்.

விவரங்கள் 
இம்மேம்பாலத்தின் அகலம் 12 மீட்டர், நீளம் 250 மீட்டர் ஆகும். 16 வளைவு வடிவ தூண்களுடன் கூடியது இம்மேம்பாலம். இதனை கட்டிய பிரித்தானிய கட்டிடப் பொறியிலாளரான ஆல்பர்ட் விக்டர் என்பவர் பெயரால் இப்பாலத்தின் பெயர் உள்ளது. இம்மேம்பாலம் தற்போது 130 ஆண்டுகளைக் கடந்தும் இன்றும் செயற்பாட்டில் நல்ல நிலையில் உள்ளது.

மேற்கோள்கள்

வெளி இணைப்புகள்
 ஆங்கிலேயப் பொறியாளர் கட்டிய கோரிப்பாளையம் AV பாலம்!

மதுரையில் போக்குவரத்து
மதுரை
மேம்பாலங்கள்
இந்தோனேசியத் திரைப்படத்துறை

இந்தோனேசியத் திரைப்படத்துறை (Cinema of Indonesia) என்பது இந்தோனேசிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த திரைப்படத்துறையின் வரலாறு 1900 ஆம் ஆண்டிற்கு முந்தைய வரலாற்றைக் கொண்டுள்ளது. 1920 கள் வரை இந்தோனேசியாவில் உள்ள  திரைப்படத்துறை ஐரோப்பியர்களுக்கு மட்டுமே சொந்தமானதாக இருந்தது. அவர்கள் தயாரிக்கப்படும் அமைதியான ஆவணப்படங்கள் மற்றும் பிரான்ஸ் மற்றும் அமெரிக்காவிலிருந்து இறக்குமதி செய்யப்பட்ட திரைப்படங்கள் மட்டுமே திரையிடப்பட்டது.

ஆரம்ப காலத்தில் டச்சு கிழக்கு இந்திய அரசாங்கத்தின் நிதியுதவியால்  இந்தோனேசியாவின் தன்மை மற்றும் வாழ்க்கை குறித்த ஆவணப்படங்கள் டச்சு அல்லது ஐரோப்பியர்களால் தயாரிக்கப்பட்டது. ஆவணப்படங்களின் உள்நாட்டு உற்பத்தி 1911 இல் தொடங்கியது. டச்சு கிழக்கு இந்திய அரசாங்கம் மூலம் உள்நாட்டில் தயாரிக்கப்பட்ட முதல் படம் 1926 ஆம் ஆண்டில் 'லூட்டோங் காசரோங்' என்ற ஒரு ஊமைத் திரைப்படம் ஆகும். இது அதே பெயரில் சுண்டானிய என்ற புராணத்தின் தழுவலாகும். 1926 ஆம் ஆண்டில் பண்டுங் நகரில் ஓரியண்டல் மற்றும் எலிடா என இரண்டு திரைப்பட அரங்குகள் இருந்தன. ஜகார்த்தா நகரின் முதல் திரைப்பட அரங்கம் அல்ஹம்ரா ஆகும். இது 1931 இல் திறக்கப்பட்டது.

இந்தோனேசியத் திரைப்படத்துறை நீண்ட கால போராட்டத்திற்கு பிறகு பொருளாதாரத்தில் மிக வேகமாக வளர்ந்து வரும் ஒரு துறை ஆகும். 2017 ஆம் ஆண்டு நிலவரப்படி இந்தோனேசியா நாட்டில் திரைப்பட பார்வையாளர்களின் எண்ணிக்கை 42 மில்லியனுக்கும் அதிகமாக இருந்தது. அத்துடன் ஒவ்வொரு ஆண்டும் 100 க்கும் மேற்பட்ட திரைபபடங்கள் தயாரித்து வெளியிடுகிறது. 2018 ஆம் ஆண்டு நிலவரப்படி இந்தோனேசியாவில் சுமார் 1,700 திரை அரங்குகள் உள்ளன, அவை 2020 ஆம் ஆண்டில் 3,000 ஐ எட்டும் என்று எதிர்பார்க்கப்படுகிறது.

மேற்கோள்கள்

வெளி இணைப்புகள்
 Cambodia Film Office
 Cambodian Productions 

ஆசியத் திரைப்படத்துறை
யலோவா மாகாணம்

யலோவா மாகாணம் (Yalova Province,    ) என்பது வடமேற்கு துருக்கியில், மர்மாரா கடலின் கிழக்கு கடற்கரையில்  உள்ள ஒரு மாகாணமாகும் . இதன் அருகில் உள்ள மாகாணங்களாக தெற்கில் பர்சா, கிழக்கில் கொசேலி ஆகியவை உள்ளன. யலோவா மாகாணத்தின் மக்கள் தொகை 2010 இல் 203,741 ஆக இருந்தது. 1930 க்கு முன்னர், யலோவாவைச் சுற்றியுள்ள பகுதிகள் கோகேலி மாகாணத்தின் ஒரு மாவட்டமாக இருந்ததது. 1930 முதல் 1995 வரை, இது இஸ்தான்புல் மாகாணத்தின் ஒரு பகுதியாக மாற்றப்பட்டது; 1995 ஆம் ஆண்டில், இப்பகுதி பிரிக்கப்பட்டு தற்போதைய யலோவா மாகாணமாக ஆக்கப்பட்டது.

மாகாண தலைநகரமாக யலோவா நகரம் உள்ளது.

மாவட்டங்கள் 
யலோவா மாகாணம் 6 மாவட்டங்களாக பிரிக்கப்பட்டுள்ளது:

 அல்தனோவா
 அர்முத்லு
 சிப்டிகோயி
 இன்னார்சிக்
 முனையம்
 யலோவா

மாகாணத்தின் குறிப்பிடத்தக்கவர்கள் 

 முஹர்ரெம் இன்ஸ் - அரசியல்வாதி
 மெஹ்மத் ஒகூர் - என்பிஏ கூடைப்பந்து வீரர்
 செப்னெம் ஃபெரா - பாடகர்
 இசில் (İzel Çeliköz) - பாடகர்

காட்சியகம்

மேற்கோள்கள் 

துருக்கியின் மாகாணங்கள்
பிரபா ஆத்ரே

பிரபா ஆத்ரே (Prabha Atre, 13 செப்டம்பர் 1932 – 13 சனவரி 2024) கிரானா கரானாவைச் (பாடும் பாணி) சேர்ந்த ஒரு இந்துஸ்தானி இசைப் பாடகராவார். இவர் 11 புத்தகங்களை (ஒரே சமயத்தில்) வெளியிட்ட உலக சாதனையைப் படைத்துள்ளார். 18 ஏப்ரல் 2016 அன்று புதுதில்லியில் உள்ள இந்தியா வாழ்விட மையத்தில் இந்தி மற்றும் ஆங்கிலத்தில் இசை குறித்த 11 புத்தகங்களை வெளியிட்டார்.

ஆரம்பகால வாழ்க்கையும் பின்னணியும் 
புனேவில் அபாசாகேப் மற்றும் இந்திராபாய் ஆத்ரே ஆகியோருக்கு பிரபா பிறந்தார். குழந்தைகளாக, பிரபாவும் இவரது சகோதரி உஷாவும் இசையில் ஆர்வம் காட்டின. ஆனால் இவர்கள் இருவருமே இசையை ஒரு தொழிலாகத் தொடரத் திட்டமிட்டதில்லை. பிரபாவுக்கு எட்டு வயதாக இருந்தபோது, இவரது தாய் இந்திராபாய் நல்ல ஆரோக்கியத்தைக் கொண்டிருக்கவில்லை. பாரம்பரிய இசைப் பாடங்கள் அவரை நன்றாக உணர உதவும் என்று ஒரு நண்பரின் ஆலோசனையின் பேரில், அவர் சில பாடங்களை கற்ருக்கொள்ள ஆரம்பித்தார். அந்தப் பாடங்களைக் கேட்பது பிரபாவுக்கு பாரம்பரிய இசையைக் கற்கத் தூண்டியது.

இவரது இசை பயிற்சி குருகுலப் பாடசாலை பாரம்பரியத்தில் இருந்தது . இவர் சுரேஷ்பாபு மானே மற்றும் கிராபாய் பரோடேகர் ஆகியோரிடமிருந்து கிரானா கரானாவிலிருந்து பாரம்பரிய இசையைக் கற்றுக்கொண்டார். கியாலுக்கு அமீர் கான், தும்ரிக்கு படே குலாம் அலி கான் ஆகிய இரு பெரியவர்களின் செல்வாக்கை இவர் தனது கயாகியில் கொண்டுவந்தார்.

இசையைப் படிக்கும் போது, இவர்அறிவியலிலும், சட்டத்தையும் முடித்து பட்டம் பெற்றார். பின்னர்  இசையில் சர்கம் என்ற ஆய்வறிக்கைக்கு  முனைவர் பட்டமும் பெற்றார். மேலும் இந்திய பாரம்பரிய இசையில் சோல்-ஃபா குறிப்புகள் (சர்கம்) பயன்படுத்துவது தொடர்பானது .

விருதுகள் 

 1976 - இசைக்கு ஆச்சார்யா ஆத்ரே விருது .
 ஜகத்குரு சங்கராச்சாரியார் "கான-பிரபா" என்ற பட்டத்தை வழங்கினார்
 இந்திய அரசு 1990இல் பத்மசிறீ விருதையும், 2002இல் பத்ம பூசண் விருதையும் வழங்கியது 
 1991 - சங்கீத நாடக அகாதமி விருது
 ஜயண்ட்ஸ் சர்வதேச விருதான, ராஷ்டிரிய காளிதாஸ் சம்மன் 
 விருது
 தாகூர் அகாடமி ரத்னா விருது 2011 இல் சங்கீத நாடக அகாடமியிலிருந்து அறிவிக்கப்பட்டது
 தீனநாத் மங்கேசுகர விருது
 அபீஸ் அலிகான் விருது
 சர்வதேச குளோபல் ஆக்சன் சங்கம் வழங்கும் வாழ்த்து
 கோதாவரி கௌரவ் புரஸ்கார்
 ஆச்சார்யா பண்டிட் ராம் நாராயண் அறக்கட்டளை விருது மும்பை
 உஸ்தாத் பையாஸ் அகமது கான் நினைவு விருது ( கிரானா கரானா )
 இசை சாதனா ரத்னா விருது
 புனே பல்கலைக்கழகத்தின் 'வாழ்நாள் சாதனை' விருது
 மும்பை மேயரின் பாராட்டு, தேசிய மற்றும் சர்வதேச வாழ்க்கை வரலாற்றுப் படைப்புகளில் பெயர் சேர்க்கப்பட்டுள்ளது.
 இவரது சுரமாயி புத்தகத்திற்கு மாநில அரசு விருது.

2011 ஆம் ஆண்டு முதல் "சுவரயோகினி டாக்டர் பிரபா ஆத்ரே ராஷ்டிரிய சாஸ்திரிய சங்க புராஸ்கர்" என்ற அரக்கட்டளாஇ தத்யாசாகேப் நேச்சு அறக்கட்டளையும் கன்வர்தன் புனே என்பராலும் நிறுவப்பட்டது.

குறிப்புகள்

வெளி இணைப்புகள் 
Official website 
 India's 50 Most Illustrious Women () by Indra Gupta
 The Great Masters: Profiles in Hindustani Classical Vocal Music by Mohan Nadkarni
 List of Padma Bhushan recipients. Retrieved 2009-06-28.

சங்கீத நாடக அகாதமி விருது பெற்றவர்கள்
பத்மசிறீ விருது பெற்ற கலைத் துறையினர்
2024 இறப்புகள்
1932 பிறப்புகள்
பவுல் ரைபல்

பவுல் ரொனால்ட் ரைபல் (பிறப்பு 19 ஏப்ரல் 1966) ஓர் ஆத்திரேலிய முன்னாள் துடுப்பாட்ட வீரர் ஆவார். இவர் 35 தேர்வுப் போட்டிகள் மற்றும் 92 ஒருநாள் பன்னாட்டுப் போட்டிகளில் 1992 முதல் 1999 வரை ஆத்திரேலியா அணியில் வளையாடினார். இவர் 1999 உலகக் கோப்பையில் ஆத்திரேலியா அணியில் விளையாடினார்.

துடுப்பட்ட போட்டிகள் ஓய்வுக்கு பின் முதல் தரத் துடுப்பாட்ட போட்டிகளில் நடுவராக செயல்பட்டார். இவர் தற்போது ஐசிசி நடுவர்கள் குழுவில் உறுப்பினராக உள்ளார்.

மேற்கோள்கள் 

ஆத்திரேலியத் துடுப்பாட்டக்காரர்கள்
ஆத்திரேலியத் துடுப்பாட்ட நடுவர்கள்
நாட்டிங்ஹாம்சையர் துடுப்பாட்டக்காரர்கள்
வாழும் நபர்கள்
1966 பிறப்புகள்
கொழும்பு இசுட்டார்சு

கொழும்பு இசுட்டார்சு முன்னர் கொலம்போ ஸ்டார்ஸ் மற்றும் கொழும்பு கிங்சு (Colombo Kings) என்பது கொழும்பைச் சேர்ந்த லங்கா பிரிமியர் லீக் இருபது20 துடுப்பாட்ட போட்டிகளில் விளையாடும் ஒரு துடுப்பாட்ட அணி ஆகும். இவ்வணிக்கு துபாயைச் சேர்ந்த இந்திய வர்த்தகர் முர்பாத் முஸ்தபா உரிமையாளராவார்.

அஞ்செலோ மத்தியூஸ் முக்கிய விளையாட்டு வீரராகவும் ஆன்ட்ரே ரசல் முக்கிய வெளிநாட்டு விளையாட்டு வீரராகவும் அறிவிக்கப்பட்டனர்

பருவங்கள்

தரவுகள் 
இற்றைப்படுத்தியது: 16 திசம்பர் 2020

பருவம் வாரியாக

எதிரணிகள் வாரியாக

மேற்கோள்கள்

வெளி இணைப்புகள் 
Colombo Kings on Facebook

லங்கா பிரிமியர் லீக்
கொழும்பு மாவட்டம்
குர்திப் சிங்

குர்திப் சிங் (Gurdip Singh) இந்தியாவின் கர்நாடகாவைச் சேர்ந்த ஒரு பேராசிரியரவார். இவர் ஆயுர்வேத மருத்துவத்தில் மூத்த பேராசிரியராகவும், கர்நாடகாவின் ஆசன் நகரிலுள்ள ஆயுர்வேத எசு.டி.எம் கல்லூரி மற்றும் மருத்துவமனையில் முதுகலைப் படிப்புகள் பிரிவின் இயக்குநராகவும் உள்ளார். ஆயுர்வேதப் படைப்பான சரக சம்மிதை என்ற மருத்துவ நூலை முழுமையாக அறிந்தவராகக் இவர் கருதப்படுகிறார். 
2020 ஆம் ஆண்டு இந்தியாவின் நான்காவது மிக உயர்ந்த குடிமை விருதான பத்மசிறீ விருது குர்திப் சிங்கின் மருத்துவத் துறை பங்களிப்புகளுக்காக வழங்கப்பட்டது.

மேற்கோள்கள் 

பத்மசிறீ விருது பெற்றவர்கள்
ஆயுர்வேத மருத்துவர்கள்
விசுவநாத் ஜாதவ்

விசுவநாத் ஜாதவ் (Vishwanath Jadhav) (1885−1964) இவர் ஓர் இந்திய பாரம்பரிய இசைப் பாடகரும் கிரானா கரானாவின் (பாடும் பாணி) நிறுவனர் அப்துல் கரீம் கானின் சீடரும் ஆவார்.

பயிற்சி 
இவர் 1906 முதல் 1937 இல் அப்துல் கரீம் இறக்கும்வரை அவரிடம் கற்றுக்கொண்டார். குவாலியர் கரானாவின் நிசார் உசேன் கானிடமிருந்தும் பாடம் எடுத்தார்.

தொழில் 
1920 களில் சத்ரபதி ஷாகாஜி மகாராஜாவால் முன்னாள் சுதேச மாநிலமான கோலாப்பூரின் அரசவை இசைக்கலைஞராக ஜாதவ் நியமிக்கப்பட்டார். மைசூர் மாநில மகாராஜா நான்காம் கிருட்டிணராச உடையார் அவர்களால் பல்வேறு சந்தர்ப்பங்களில் நிகழ்ச்சிக்கு அழைக்கப்பட்டார். 1938 ஆம் ஆண்டில், உடையாரால்இவருக்கு "பெருயான கந்தர்வன்" என்ற பட்டமும் வழங்கப்பட்டது. இவர் சாங்லி மாநிலத்தின் அரச விழாக்களிலும் இசை நிகழ்ச்சிகளை நிகழ்த்தினார். தீனநாத் மங்கேசுகருடன் நட்பு கொண்டிருந்த இவர், பிரபல பாலிவுட் பாடகி லதா மங்கேஷ்கருக்கு அவரது குழந்தை பருவத்தில் சாங்லியில் கற்பித்தார்.

ஆரம்பகால பேசும்பட சகாப்தத்தில் இவர் படங்களுக்கு இசை அமைத்தார். 1937 ஆம் ஆண்டு கங்காவதாரன் என்ற திரைப்படத்தின் இசையமைப்பாளராக இருந்தார். "இந்திய சினிமாவின் தந்தை" என்று அழைக்கப்படும் தாதாசாகெப் பால்கே இப்படத்தை எழுதி இயக்கியுள்ளார். பால்கே இயக்கிய முதல் ஒலிப் படம் மற்றும் கடைசி படம் இதுவாகும்.  1938 ஆம் ஆண்டில், துருவனின் கதையை அடிப்படையாகக் கொண்ட துருவ குமார் என்ற புராண திரைப்படத்திற்கும் இசையமைத்தார். இப்படத்தில் நடிகர்கள் குமார் பிரபாகர் மற்றும் ராஜ பரஞ்சாபே ஆகியோர் நடித்துள்ளனர்.

ஏப்ரல் 4, 1952 அன்று, இவர் தில்லியில் நடந்த கந்தர்வ மகாவித்யாலயாவின் பொன்விழா கொண்டாட்டங்களில் இவரை இந்திய முதல் குடியரசுத்தலைவர் இராசேந்திர பிரசாத் கௌரவித்தார்.

மரபு 
இவருக்கு மூன்று மகன்கள் உள்ளனர். அவர்கள் பாரம்பரிய பாடகர்களாக இருக்கின்றனர். மேலும், இந்துஸ்தானி இசையை ஊக்குவிக்கும் பண்டிட் விஸ்வநாத்புவ ஜாதவ் நினைவு குழுவை நடத்தி வருகின்றனர். மே 2012 இல், குழு பல்வேறு கலைஞர்களின் சுமார் 500 குறியீடுகளின் தொகுப்பை சமர்ப்பித்தது. ஜாதவ்புவா தனது குருக்களான நிசார் உசேன் கான் மற்றும் அப்துல் கரீம் கான் ஆகியோரிடமிருந்து புனேவைச் சேர்ந்த புனே பாரத் கயன் சமாஜ் (பிபிஜிஎஸ்) குழுவிற்கு தனது கற்றலை கொண்டு சென்றார்.

குறிப்புகள்

மேலும் படிக்க 
 Hamare Sangeet Ratna (Hindi, pg. 392)- Shri Laxmi Narayan Garg – Editor, Sangeet Karyalaya, Hathras (UP)
 Thor Sangeetkaranchi Parampara (Marathi, pg. 82-89) (Marathi Biographical Essays- By Prof. B. R. Deodhar) – First Edition 2007
 Film Udyogee Dadasaheb Phalke (Marathi, pg. 64, 93)- Shri Gangadhar Mhambre – First Edition - 15 November 2004.

வெளி இணைப்புகள் 
 
 

இந்தியத் திரைப்பட இசையமைப்பாளர்கள்
1964 இறப்புகள்
1885 பிறப்புகள்
இசைக் கலைஞர்கள்
இலபாப்பு மாகாணம்

லெபாப் பிராந்தியம் (Lebap Region,   பாரசீக மொழியில்; لب آب Labe âb ) என்பது துர்க்மெனிஸ்தானின் பிராந்தியங்களில் ஒன்றாகும். இது நாட்டின் வடகிழக்கில், ஆப்கானித்தான், உசுபெக்கிசுத்தான் எல்லையில் ஆமூ தாரியாவில் உள்ளது. இதன் தலைநகர் துருக்மெனாபாத் (முன்னர் Çärjew பெயரிடப்பட்டிருந்தது) ஆகும். இந்த மாகாணம் 93,730 சதுர கிலோமீட்டர் பரப்பளவைக் கொண்டுள்ளது. மேலும் 1,334,500 மக்கள் இங்கு வசிக்கின்றனர் (2005 ஆம் ஆண்டு கணக்கு. ).

லெபாப்  பாரசீக மொழி சொல்லான லேப்-இ (b (لب of) என்பதன் துர்க்மெனிய வடிவமாகும். இதன் பொருள் "ஆற்றங்கரை" என்பதாகும். இது ஆமூ தாரியா ஆற்றின் நடுப்பகுதியை குறிக்க நீண்ட காலமாக பயன்படுத்தப்படுகிறது.

இது துபெமெனிஸ்தானின் மிக உயர்ந்த மலையான ஆரிபாபா சிகரத்தை (3137 மீட்டர்)  உடைய ரெபெடெக் இயற்கை காப்பகம் மற்றும் கோடெண்டாக் இயற்கை காப்பகம் ஆகியவற்றைக் கொண்டுள்ளது.

இப்பிராந்தியமானது இப்பகுதி அமுதேரியா ஆற்றின் அருகே அமைந்துள்ளது. கிசில்கம் பாலைவனம் ஆற்றின் கிழக்குப் பக்கத்திலும் கராகம் பாலைவனம் ஆற்றின் மேற்குப் பக்கத்திலும் அமைந்துள்ளது. உலகின் மிக உயர்ந்த தரமான பருத்தி மற்றும் கோதுமையை உற்பத்தி செய்யக்கூடிய இப்பிராந்தியமானது இங்குள்ள ஏராளமான நீர்வளத்துக்கு நன்றிக் கடன்பட்டுள்ளது.

இயற்கை எரிவாயு ( மலாய் எரிவாயு புலம் ) மற்றும் பிற கனிமச் சுரங்கங்கள் போன்ற இயற்கை வளங்கள் இப்பகுதியை செழிப்பாக்குகிறது. இந்த பிராந்தியத்தில் இருந்து சீன-துர்க்மெனிஸ்தான் எரிவாயு குழாய் இணைப்பு தொடங்கப்பட்டது. லெபாப் பிராந்தியங்கள் பாக்டியார்லிக் இயற்கை எரிவாயு புலமானது சீனாவுக்கான இயற்கை எரிவாயுவின் முக்கிய வழங்கலாக உள்ளது.

மாவட்டங்கள் 
2017 நவம்பர் 27 நிலவரப்படி, லெபாப் மாகாணம் ( லெபாப் வெலாசாட்டி ) 10 மாவட்டங்களாகப் பிரிக்கப்பட்டுள்ளது ( etrap, plural etraplar ):

 ஜார்ஜு (முன்பு செர்டராபத்)
 தர்கனாதா (முன்னர் பிராட்டா)
 டெனுவ் (முன்பு கல்கினியா)
 டவ்லெட்லி
 ஃபராப்
 ஹலாஸ்
 ஹோஜம்பாஸ்
 கெர்கி (முன்பு அட்டமிராத்)
 கோடெண்டாக்
 சயைத்
 சாகர்

அந்த தேதியின்படி, நான்கு மாவட்டங்கள் (Beýik Tkrkmenbaşy, Garaşsyzlyk, Garabekwül, and Sakar) அகற்றப்பட்டு அவற்றின் பிரதேசங்கள் மற்ற மாவட்டங்களில் இணைக்கபட்டன.

2017 சனவரி முதல் நாள் நிலவரப்படி, மாகாணத்தில் 15 மாநகரங்கள் (города அல்லது şäherler ), 23 நகரங்கள் (посёлки அல்லது şäherçeler ), 106 ஊரக அல்லது கிராம சபைகள் (сельские советы அல்லது geňeşlikler ), மற்றும் 430 கிராமங்கள் (села, ob அல்லது obalar ) உள்ளன.

 மாநகரங்கள் அடங்கும்
 டானேவ் (முன்னர் கல்கினியா)
 தர்கனாதா (முன்னர் பிராட்டா)
 தோஸ்த்லுக்
 ஃபராப்
 கராபகேவல்
 காசோஜக்
 ஹலாஸ்
 ஹோஜம்பாஸ்
 கெர்கி (முன்னர் அட்டமிராத்)
 கோடெண்டாக்
 மாக்டன்லி (முன்னர் கௌர்தக்)
 சாகர்
 செயத்
 செடி
 துருக்மெனாபாத் (முன்னர் சார்ஜூ)

குறிப்புகள் 

துருக்மெனிஸ்தானின் பிராந்தியங்கள்
நகர மாண்டிசோரி பள்ளி, லக்னோ

நகர மாண்டிசோரி பள்ளி (City Montessori School (CMS) இந்தியாவின் உத்தரப் பிரதேச மாநிலத் தலைநகரமான லக்னோ நகரத்தில் அரசு சார்பற்ற அமைப்பினர் நடத்தும் இருபாலர் பள்ளி ஆகும். இப்பள்ளியில் எல். கே. ஜி முதல் மேனிலைப் பள்ளிப் படிப்பு வரை ஆங்கில மொழி வாயிலாகக் கல்வி கற்பிக்கப்படுகிறது. லக்னோ நகரத்தில் இப்பள்ளி 18 வளாகங்களைக் கொண்டுள்ளது. இப்பள்ளியின் 18 வளாகங்களில் ஏறத்தாழ 64,565 மாணவ-மாணவிகள் பயில்கின்றனர். 2020-ஆம் ஆண்டில் ஒரே பள்ளியில் அதிக மாண-மாணவிகள் பயிலும் பள்ளி என கின்னஸ் உலக சாதனைகள் நூலில் இப்பள்ளி இடம் பெற்றுள்ளது..இப்பள்ளியானது இந்திய பள்ளி சான்றிதழ் தேர்வுகள் சபை (CISCE), மற்றும் கேம்பிரிட்ஜ் பன்னாட்டுக் கல்வி மதிப்பீட்டு நிறுவனத்துடன் (CAIE) இணைப்பு கொண்டுள்ளது. 

இப்பள்ளியை 1959-இல் நிறுவியவர்கள் ஜெகதீஷ் காந்தி மற்றும் பாரதி காந்தி ஆவார்.யுனெஸ்கொ அமைதி மற்றும் விருதை 2002-ஆம் ஆண்டில் இப்பள்ளி பெற்றுள்ளது.

இந்திய பள்ளி சான்றிதழ் தேர்வுகள் சபையின் 2017-ஆம் ஆண்டின் பள்ளித் தேர்வு முடிவுகளின் படி, முதல் 15 இடங்களில் இப்பள்ளியின் 5 வளாகங்கள் இடம் பெற்றது.

மேற்கோள்கள்

வெளி இணைப்புகள்
 லக்னோ மாண்டிசோரி பள்ளியின் இணையதளம்
 பள்ளியின் இணையதளம் Website of City Montessori School (CMS) founder Dr. Jagdish Gandhi

லக்னோ
கல்வி நிறுவனங்கள்
இந்தர் பிர் சிங் பாசி

இந்தர் பிர் சிங் பாசி (Inder Bir Singh Passi)  இயற்கணிதத்தில் நிபுணத்துவம் பெற்ற ஓர் இந்திய கணிதவியலாளர் ஆவார்.

1983 ஆம் ஆண்டு கணித அறிவியலுக்காக வழங்கப்படும்  இந்தியாவின்  மிக உயர்ந்த  அறிவியல் மற்றும் தொழில்நுட்பத்திற்கான விருதான சாந்தி சுவரூப் பட்நாகர் விருது இவருக்கு வழங்கப்பட்டது.  நுண் இயற்கணிதத்தின் ஒரு பிரிவான குலக் கோட்பாடு பிரிவில் பாசி இந்தியாவில் ஒரு குறிப்பிடத்தக்க கணிதவியலாளர் ஆக இருந்தார். குலக் கோட்பாட்டின் சில அம்சங்களுக்கு குறிப்பாக  குல வளையங்களை ஆய்வு செய்வதில் குறிப்பிடத்தக்க பங்களிப்பை வழங்கியுள்ளார். பரிமாண துணைக்குழுக்கள், குழு வளையங்களில் பெரிதாக்க சக்திகள் மற்றும் தொடர்புடைய பிரச்சினைகள் குறித்த இவரது முடிவுகள் பரந்த அங்கீகாரத்தைப் பெற்றுள்ளன. பரிமாண துணைக்குழுக்கள், குழு வளையங்களில் பெரிதாக்க சக்திகள் மற்றும் தொடர்புடைய பிரச்சினைகள் குறித்த இவரது முடிவுகள் பரந்த அங்கீகாரத்தைப் பெற்றுள்ளன. இவரது 1979 ஆம் ஆண்டு தனிவரைவு பொருளின் நிலை என்பது ஒரு அடிப்படை குறிப்பு மூலம் என்று தொகுத்துக் கூறுகிறது.

மேற்கோள்கள்

வெளி இணைப்புகள்
Indian National Science Academy database

1939 பிறப்புகள்
வாழும் நபர்கள்
இந்திய அறிவியலாளர்கள்
சாந்தி ஸ்வரூப் பட்நாகர் விருது பெற்றவர்கள்
தான்ரசு கான்

உஸ்தாத் தான்ரசு கான் (Ustad Tanrus Khan) (இறப்பு 1885 அல்லது 1890) இவர் தில்லி கரானவின்ன் (பாடும் பாணி) இந்துஸ்தானி இசை பாரம்பரியத்தின் நிறுவனராவார். கடைசி முகலாயப் பேரரசர் பகதூர் சா சாபரின்  அரசவை இசைக்கலைஞராகவும், அவருக்கு இசை ஆசிரியராகவும் இருந்தார்.

ஆரம்பகால வாழ்க்கையும், தொழிலும் 
"மீர் குதுப் பக்ச் அல்லது 'தான்ரசு கான்' 19 ஆம் நூற்றாண்டின் ஒரு கியால் பாடகர் ஆவார்."  "தில்லி வட இந்திய இசை பாரம்பரியத்தின் தலைநகரமாகவும், கலாச்சார மையமாகவும் இருந்ததால், பல குடும்பங்கள் முதலில் தில்லியில் இருந்து வந்தன."  " இவர் தனது விரைவான, பிரகாசமான இசையால் பிரபலமானவர். எனவே 'தான்ரசு' (அழகான குரலினைக் கொண்டவர்) என்ற தலைப்பை இவருக்கு கடைசி முகலாயப் பேரரசரான பகதூர் சா சாபர் வழங்கினார்."

ஐதராபாத்தில் வாழ்க்கை 
எப்போதாவது இவர் கவ்வாலிப்பாடல்களையும் பாடினார். எனவே அவர் 13 ஆம் நூற்றாண்டின் புகழ்பெற்ற இசைக்கலைஞர் அமீர் குஸ்ரோவால் ஏற்பாடு செய்யப்பட்ட 'கவ்வாலி பச்சோன் கா தில்லி கரானா'வின் உறுப்பினராகவும் இருப்பதாகக் கூறப்படுகிறது. இந்துஸ்தானி இசையின் பல கியால்கள் மற்றும் தாரனங்கள் இவரால் பாடப்பட்டன. இவர் தில் அரசவையில் இணைக்கப்பட்டார். ஆனால் 1857 கலகத்திற்குப் பிறகு, இவர் தில்லியை விட்டு வெளியேறி குவாலியர் சென்றார். ஆனால் தான் அங்கு பெரிதும் பாராட்டப்படவில்லை என்று உணர்ந்தார். எனவே  ஐதராபாத்தின்  நிசாமின்  அரசவைக்குச் சென்று அங்கு பணிபுரிந்து கடைசியில் 1885 இல் அங்கேயே இறந்தார்.

குறிப்புகள்

வெளி இணைப்புகள் 

இந்திய முஸ்லிம்கள்
இந்துஸ்தானி இசைக் கலைஞர்கள்
1885 இறப்புகள்
இசைக் கலைஞர்கள்
அமானத் அலி கான்

உஸ்தாத் அமானத் அலிகான் (Amanat Ali Khan) (1922 – 17 செப்டம்பர் 1974) பாட்டியாலா கரானாவைச் (பாடும் பாணி) சேர்ந்த பாக்கித்தானின்  பாரம்பரிய இசைக் கலைஞரும் கசல் பாடகருமாவார். 1969 ஆம் ஆண்டில் பாக்கித்தான் குடியரசுத் தலைவர் இவருக்கும் இவரது சகோதரர் படே பதே அலி கானுக்கும் ' செயல் திறன் ' விருதை பெற்றனர். இவர் மெஹ்தி ஹசன் மற்றும் அகமது ருஷ்டி போன்ற சிறந்த பாடும் கலைஞர்களுடன் நிற்கிறார். மேலும் இவரது நூற்றுக்கணக்கான பாரம்பரிய மற்றும் அரை பாரம்பரிய  பாடல்களை பொதுமக்கள் நினைவில் வைத்திருக்கிறார்கள்.

ஆரம்ப கால வாழ்க்கை 
அலி கான் பாக்கித்தானின் பஞ்சாப்சா மாகாணத்தில் ஹோசியார்பூர் மாவட்டத்தில் சாம்சௌராசி என்ற ஒரு கிராமத்தில் 1922-ல் பிறந்தார்.  இவர் இந்துஸ்தானி இசை 'பாட்டியாலா கரானா' நிறுவனராகவும் இருந்த அலி பக்ச் ஜர்னைல் என்பவரின் பேரனாவார்.

இவரது சகோதரர் படே பதே அலி கானுடன், காலனித்துவ பிரிட்டிசு இந்தியாவில் சுதேச மாநிலமான பாட்டியாலாவின் ஆதரவில் ஒரு புகழ்பெற்ற பாடகரான இவர்களின் தந்தை அக்தர் உசேன் கான் என்பவரிடம் பயிற்சி பெற்றார். இவர்களின் தாத்தா அலி பக்ச் ஜர்னைலும் இதே அவையில் பணியாற்றினார். பாட்டியாலா கரானா 19 ஆம் நூற்றாண்டின் நடுப்பகுதியில் இவரது தாத்தா மியான் கல்லுவால் நிறுவப்பட்டது. இவர் கடைசி முகலாய பேரரசர் பகதூர் ஷா சபாரின் அரசவை இசைக்கலைஞர்களின் தில்லி கரானாவின் மீர் குதுப் பக்ச் தான்ரசு கானிடமிருந்து பாரம்பரிய இசைப் பயிற்சி பெற்றார்.

தனிப்பட்ட வாழ்க்கை 
உஸ்தாத் அமானத் அலி இலாகூரில் செப்டம்பர் 17, 1974 அன்று துளையிடப்பட்ட பிற்சேர்க்கையால் இறந்தார். அவரது மகன் உஸ்தாத் ஆசாத் அமானத் அலிகான், பாக்கித்தான் தொலைக்காட்சியில் ஒரு இசைக் கலைஞராக நீண்ட இசை வாழ்க்கைக்குப் பிறகு, ஏப்ரல் 8, 2007 அன்று லண்டனில் மாரடைப்பால் இறந்தார். தந்தை மற்றும் மகன் இருவரும் லாகூருக்கு அருகிலுள்ள மோமின்புரா கல்லறையில் அடக்கம் செய்யப்பட்டுள்ளனர்.

1947 ல் பாக்கித்தான் சுதந்திரம் அடைந்த பின்னர், உஸ்தாத் அமானத் அலிகான் தனது குடும்பத்துடன் பாக்கித்தானுக்கு குடிபெயர்ந்தார்.

மேற்கோள்கள் 

பஞ்சாப் நபர்கள்
1974 இறப்புகள்
1932 பிறப்புகள்
இந்துஸ்தானி இசைக் கலைஞர்கள்
பாக்கித்தான் பாடகர்கள்
சோமோ யும்மோ

சோமோ யும்மோ (Chomo Yummo) இந்தியாவின் சிக்கிம் மாநிலத்திற்கும் சீனாவின் திபெத் பகுதிக்கும் இடையிலுள்ள இமயமலையில் அமைந்துள்ள ஒரு சிகரமாகும். இச்சிகரத்தின் உயரம் 6829 மீட்டர் அல்லது 22405 அடிகளாகும். 
திபெத்திய மொழியில் சோமோ என்ற சொல்லின் பொருள் இறைவி அல்லது பெண் என்பதாகும்.

வரலாறு 
1911 ஆம் ஆண்டு இசுக்காட்லாந்தைச் சேர்ந்த மலையேற்ற வீரர் அலெக்சாண்டர் கெல்லாசு என்பவர் முதன் முதலில் சோமோ யும்மோ சிகரத்தை ஏறி வெற்றிகண்டார்.

இதையும் காண்க 
எவரெசுட்டு சிகரம்

மேற்கோள்கள் 

சிக்கிம்
மங்கன் மாவட்டம்
நிக்கோலே சினின்

நிக்கோலே நிக்கோலேவிச் சினின் (Nikolay Nikolaevich Zinin) உருசியாவைச் சேர்ந்த கரிம வேதியியலாளர் ஆவார். 1812 ஆம் ஆண்டு ஆகத்து மாதம் 25 ஆம் நாள் இவர் அசர்பைசானிலுள்ள சூசா நகரத்தில் பிறந்தார்.

வாழ்க்கை 
உருசியாவின் கசான் நகரத்திலுள்ள கசான் பல்கலைக்கழகத்தில் சிரின் படித்தார. அங்கு கணிதத்தில் பட்டம் பெற்றார் ஆனால் 1835 ஆம் ஆண்டில் வேதியியல் கற்பிக்கத் தொடங்கினார். திறமைகளை மேம்படுத்துவதற்காக  ஐரோப்பாவில் சிறிது காலம் படிக்கும்படி கேட்டுக்கொள்ளப்பட்டதற்கு இணங்க இவர் 1838 மற்றும் 1841 ஆம் ஆண்டுகளுக்கு இடையில் அங்கு படித்தார். செருமன் நாட்டிலுள்ள கீசன் நகரில் இயசுடசு லிபிக்குடன் சேர்ந்து சினின் படித்தார். அங்கு பென்சோயின் ஒடுக்கம் குறித்த தனது ஆராய்ச்சியை முடித்தார், இது பல ஆண்டுகளுக்கு முன்பே லிபிக் கண்டுபிடித்த வேதி வினையாகும். தான் முனைவர் பட்டம் பெற்ற செயிண்ட் பீட்டர்சுபர்க் பல்கலைக்கழகத்தில் சினின் தனது ஆராய்ச்சி முடிவுகளை சமர்ப்பித்தார். கசான் பல்கலைக்கழகத்தில்  வேதியியல் பேராசிரியராக பணிபுரிந்து கொண்டிருந்த சினின்  சினின் 1847 ஆம் ஆண்டு செயிண்ட் பீட்டர்சுபர்க் பல்கலைக்கழகத்திற்காக அங்கிருந்து வெளியேறினார். செயிண்ட் பீட்டர்சுபர்க் அறிவியல் கழகத்தின் உறுப்பினராகவும் உருசிய இயற்பியல் மற்றும் வேதியியல் சமூகத்தின் முதலாவது தலைவராகவும் சினின் இருந்துள்ளார்.

புகழ்பெற்ற சுவீடன் நாட்டு அறிவியலாளர் ஆல்பிரட் நோபலின் இளம் பருவத்தில் சினின் அவருக்கு தனி ஆசிரியராக கற்பித்துள்ளார்.

பணிகள் 

சினின் வினை அல்லது சினின் குறைப்பு வினை என்ற பெயர் வினைக்காக இவர் நன்கு அறியப்படுகிறார். இவ்வினையில் நைட்ரோபென்சீன் போன்ற நைட்ரோ அரோமாட்டிக்கு  பொருட்கள் அமோனியம் சல்பைடுகளுடன் சேர்க்கப்பட்டு  குறைத்தல் வினை மூலம் அமீன்களாக மாற்றப்படுகின்றன. 1842 ஆம் ஆண்டு அனிலினை அடையாளம் காண்பதில் சினின் முக்கிய பங்கு வகித்தார்.

1880 ஆம் ஆண்டு பிப்ரவரி மாதம் 18 அன்று உருசியாவின் செயிண்ட் பீட்டர்சுபர்க்கில் இறந்தார்.

மேற்கோள்கள்

வெளி இணைப்புகள் 
 Biography
 Biography

1812 பிறப்புகள்
1880 இறப்புகள்
கரிம வேதியியலாளர்கள்
உருசிய அறிவியலாளர்கள்
உருசிய வேதியியலாளர்கள்
லட்சுமி நரசிம்ம சுவாமி கோயில், பென்னா அஹோபிலம்

இலட்சுமி நரசிம்ம சுவாமி கோயில் ("Lakshmi Narasimha swamy temple") என்பது இந்தியாவின் ஆந்திரப் பிரதேச மாநிலம், அனந்தபூர் மாவட்டம், பென்னா அஹோபில்லத்தில், பென்னாா் ஆற்றின் கரையில் அமைந்துள்ள ஒரு பெருமாள் கோயில் ஆகும்..

இடம்

இந்தியாவில் ஆந்திரா மாநிலம் கா்னுால் மாவட்டத்தில் லட்சுமி நரசிம்ம சுவாமி கோவில் அமைந்துள்ளது.  இது கா்னுாலில் இருந்து 134.5 கி.மீ தொலைவிலும்,  இந்தியாவில் இருந்து 63 கி.மீ தொலைவிலும் அமைந்துள்ளது. இது அல்லகாடாவில் இருந்து 26 கி.மீ துாரத்தில் உள்ளது.

கோவிலின் வரலாறு

5 அடி 3 அங்குல  அளவைக் கொண்ட லட்சமி நரசிம்ம சுவாமியின் கால் தடத்தில் இந்த கோயில் கட்டப்பட்டது. 

கோயில் நேரம் காலை 8 மணி முதல் 11 மணி வரையிலும், மாலை 5:30 முதல் இரவு 8:30 வரையிலும் இருக்கும்.

திருமண விழாக்களுக்கு இந்த கோயில் ஒரு பிரபலமான இடம்.

ஆண்டு தோறும் ஏப்ரல் மாதத்தில் ஒரு பொிய காா் திருவிழா நடத்தப்படுகிறது.

கேலரி

குறிப்புகள்

Hindu temples in Anantapur district
இந்து சமய கோயில்களின் பட்டியல் கட்டுரைகள்
கல்யாண வெங்கடேஸ்வரர் கோயில், நாராயணவனம்

ஸ்ரீ கல்யாண வெங்கடேஸ்வரர் சுவாமி கோயில் (Sri Kalyana Venkateswaraswamy Temple) இந்தியாவின் ஆந்திரா மாநிலத்தில் சித்துாா் மாவட்டத்தில் உள்ள நாராயணவனம் என்ற நகரத்தில் அமைந்துள்ள ஒரு இந்து வைணவ கோயில் ஆகும். இந்த கோயில் விஷ்ணுவின் அவதாரமான கல்யாண வெங்கடேஸ்வரருக்கு அா்பணிக்கப்பட்டுள்ளது. புட்டூருக்கு கிழக்கே 2 கி.மீ தொலைவிலும், திருப்பதிக்கு தெற்கே 45 கி.மீ தொலைவிலும் இந்த கோயில் அமைந்துள்ளது. வெங்கடேஸ்வரா் இந்த இடத்தில் பத்மாவதியை மணந்து பின்னா் திருமலைக்குச் சென்றாா் என்று நம்பப்படுகிறது.

புராணம்
புராணத்தின் படி இந்த பிராந்தியத்தை ஆளுகின்ற அகசராஜ மன்னனின் தலைநகரம் நாராயணவனம். திருப்பசல, வெங்கடேஸ்வரா் கோயிலின் முதன்மை தெய்வமான வெங்கடேஸ்வரரை, திருச்சனுாா் பத்மாவதி கோயிலின் முதன்மை தெய்வமான அகசராஜா தனது மகள் பத்மாவதியின் திருமணத்தை இந்த இடத்தில் நிகழ்தினாா்.

வரலாறு

கி.பி1541 ஆம் ஆண்டில் இந்த கோயில் நிர்மாணிக்கப்பட்டது. இது பிற்காலத்தில் விரிவுபடுத்தப்பட்டது.

நிா்வாகம்

தற்போது இந்தக் கோயிலை திருமலை திருப்பதி தேவஸ்தானங்கள் நிா்வகித்து வருகின்றன.

பூஜைகள் மற்றும் பண்டிகைகள்

வைகனாச ஆகமத்தின் படி தினசாி சடங்குகள் நடத்தப்படுகின்றன.

குறிப்புகள்

வைணவ தலங்கள்
ஆந்திரப் பிரதேச இந்துக் கோயில்கள்
வீரஞ்சனேய கோயில், அர்த்தகிரி

வீராஞ்சனேய கோயில் Veeranjaneya Temple அா்த்தகிாி மலையில் உள்ள ஒரு கோயில் ஆகும். இந்திய மாநிலமான ஆந்திராவின் சித்துாா் மாவட்டத்தில் அரகெண்டாவில் அமைந்திருக்கிறது.

சொற்பிறப்பியல்
அா்த்தகிாி என்பது மலையில் பாதி என்ற பொருளைக் கொண்டுள்ளது. இது திரேதாயுகத்தில் அனுமன் கொண்டு சென்ற அனுமன் சுமந்து சென்ற  சஞ்சீவனி மலையிலிருந்து கீழே விழுந்த சிறு பகுதி என கூறப்படுகிறது. ஆகவே, இந்த மலையும், கோயிலும் ஆஞ்சநேயருக்கு அர்ப்பணிக்கப்பட்டவையாகும்.

குறிப்புகள்

வெளி இணைப்புகள்

இந்தியாவிலுள்ள ஆஞ்சநேயர் கோயில்கள்
சித்தூர் மாவட்டத்திலுள்ள கோயில்கள்
ஆந்திரப் பிரதேச இந்துக் கோயில்கள்
அன்னவரம் சத்தியநாராயண கோயில்

ஸ்ரீ வீரவேங்கட சத்தியநாராயண சுவாமி கோயில் (Sri Veera Venkata Satyanarayanaswamy Temple) அல்லது அன்னவரம் கோயில் என்பது இந்தியாவின் ஆந்திர மாநிலத்தின் கிழக்கு கோதாவரி மாவட்டத்தில் உள்ள அன்னவரம் நகாில் அமைந்துள்ள ஒரு வைணவக் கோயில் ஆகும். இந்தக் கோயில் இரத்தனகிாி என பெயாிடப்பட்ட குன்றில் உள்ளது. இக்கோயில் விஷ்ணுவின் அவதாரமான வீரவேங்கட சத்தியநாராயணனுக்கு அா்பணிக்கப்பட்டுள்ளது.

நிா்வாகம்

இந்த கோயில் பணிகள் ஆந்திராவின் எண்டோமென்ட்ஸ் திணைக்களத்தின் கீழ் நிா்வகிக்கப்படுகிறது.

கட்டிடக்கலை
பம்பா நதிக்கரையில் ரத்தினகிாி மலையில் இக்கோயில் அமைந்திருக்கிறது. இக்கோயிலில் அமைக்கப்பட்டுள்ள படிகள் மீது ஏறிச்சென்றோ அல்லது சாலை வழியாகவோ (3 கி.மீ) செல்லலாம்.  இந்தக் கோயில் நான்கு மூலைகளில் அமைக்கப்பட்ட சக்கரங்களால் இக்கோயில் தேரை ஒத்திருக்கிறது. பிரதான கருவறை இரண்டு தளங்களைக் கொண்டுள்ளது.  மேலும் பிரதான நுழைவு வாயிலில் தங்கமுலாம் பூசப்பட்டிருக்கிறது. சத்தியநாராயண விரதங்களை நடத்துவதற்காக, இந்த கோயில் மண்டபம் ஒன்று உள்ளது.

பூஜைகள் மற்றும் பண்டிகைகள்
 சத்தியநாராயண பூஜை

குறிப்புகள்

ஆந்திரப் பிரதேச இந்துக் கோயில்கள்
கன் பாவோ

கன் பாவோ ( [kân.pàu] ) ( FL. 315, இறப்பு 336) ஒரு சீன வரலாற்றாசிரியர் மற்றும் ஜின் என்ற பேரரசர் யுவானின் அரசவையினில்  எழுத்தாளரும் ஆவார் . அவர் தெற்கு ஹெனானைப் பூர்வீகமாகக் கொண்டவர் . தனது குழந்தைப் பருவத்திலும் இளமையிலும் பண்டைய இலக்கியங்களை விடாமுயற்சியுடன் ஆய்வு செய்த பின்னர், கான் பாவோ நீதிமன்றத்தில் வரலாற்று அலுவலகத் தலைவராக நியமிக்கப்பட்டார். அவரது சின்-சியில் அவர் வெளிப்படுத்திய அவரது திறமைகளை அங்கீகரிப்பதற்காக அவருக்கு இந்த பதவி வழங்கப்பட்டது, இது முந்தைய நீதிமன்ற நடவடிக்கைகளின் எழுதப்பட்ட கணக்கு ஆகும்.

கன் பாவ் பின்னர் நீதிமன்றத்தில் மற்ற முக்கியப் பதவிகளை வகித்தார், ஆனால் இன்று அவர் தொகுத்த சவ்ஷென் ஜி புத்தகத்திற்காக அவர் சிறப்பாக நினைவுகூரப்படுகிறார். ஜிகுவாய் வகையின் மிக முக்கியமான ஆரம்ப உதாரணம் ஆகும். இந்த புத்தகம் பல நூறு சிறுகதைகள் மற்றும் ஆவிகள் மற்றும் இயற்கைக்கு அப்பாற்பட்ட நிகழ்வுகள் பற்றிய சாட்சி அறிக்கைகளை உள்ளடக்கியது. ஒரு சமகால வாழ்க்கை வரலாற்றில், கன் பாவ் தனது தந்தையுடன் உறவு வைத்திருந்த ஒரு பணிப்பெண்ணை அடக்கம் செய்தபின், இந்த விஷயங்களில் ஆர்வம் காட்டியதாகக் குறிப்பிடுகிறார், குடும்பத்தின் மற்றவர்கள் பணிப்பெண் ஒரு பேயின் உதவியுடன் மூடி வைக்கப்பட்ட கல்லறைக்குள் 10 வருடங்களுக்கும் மேலாக உயிர் பிழைத்திருப்பதைக் கண்டறிந்தனர் அது அவளுக்காக உணவைக் கொண்டு வந்தது.

குறிப்புகள் 

 கன் பாவோ. தேடலில் சூப்பர்நேச்சுரல்: தி ரைட்டன் ரெக்கார்ட், கென்னத் ஜே. டிவோஸ்கின் மற்றும் ஜேம்ஸ் இர்விங் க்ரம்ப் ஆகியோரால் ஆங்கிலத்தில் மொழிபெயர்க்கப்பட்டுள்ளது. ஸ்டான்போர்ட் யுனிவர்சிட்டி பிரஸ், 1996.

மேற்கோள்கள்

336 இறப்புகள்
சீன மக்கள்
வேதநாராயண கோயில், நாகலாபுரம்

ஸ்ரீ வேதநாராயண கோயில் (Sri Vedanarayana Temple) அல்லது மத்ஸ்ய நாராயண கோயில் என்பது இந்தியாவின் ஆந்திர மாநிலத்தின் சித்தூர் மாவட்டத்தில் நாகலபுரம் நகரில் அமைந்துள்ள இந்து-வைணவ கோயில் ஆகும். இந்த கோயில் விஷ்ணுவிற்கு மச்ச (மீன்) அவதாரம் வடிவத்தில் அர்ப்பணிக்கப்பட்டுள்ளது, மேலும் இது மத்ஸ்ய நாராயணா அல்லது வேத நாராயணா என்று குறிப்பிடப்படுகிறது. இந்தியாவில் திருமால் தசாவதாரங்களில் முதல் அவதாரமான மச்ச அவதாரமாகச் சித்தரிக்கப்படும் ஒரு சில கோயில்களில் ஒன்றாகும்.

நிர்வாகம் 
இந்த கோயிலைத் திருமலை திருப்பதி தேவஸ்தானம் நிர்வகித்துவருகின்றது.

முக்கியத்துவம் 
இந்த கோயில் சூரிய பூசை உற்சவத்திற்கு புகழ் பெற்றது. இது ஒரு வானியல் அற்புதமாகக் கருதப்படுகிறது. இப்பண்டிகையின் போது ஒளிரும் சூரிய கதிர்கள் ஆண்டுதோறும் மூன்று நாட்கள்  கர்பக்கிரகத்தில் உள்ள குலதெய்வமான வேதநாராயண மீது நேரடியாக விழுகின்றது. காலை கோயில் கோபுரத்தில் தொடங்கி மாலை கற்பா கிரகத்தின் மீது 360 அடி தூரம் பயணிக்கிறது. முதல் நாளில் கதிர்கள் தெய்வத்தின் அடிவாரத்திலும், இரண்டாவது நாள் நாவலிலும், மூன்றாம் நாள் கிரீடத்திலும் விழுகிறது.

பண்டிகைகள் 
சூரிய பூஜை உற்சவம் கோயிலின் முக்கியமான பண்டிகைகளில் ஒன்றாகும். இப்பண்டிகையின் போது சூரியனின் கதிர்கள் நேரடியாகச் சூரிய அஸ்தமனத்திற்கு முன் மாலை நேரத்தில் மேற்கு நோக்கி எதிர்கொள்ளும் கர்பக்ரிஹாவில் உள்ள தெய்வத்தின் மீது விழுகின்றன.

மேலும் காண்க 

 திருமலை திருப்பதி தேவஸ்தானங்களின் (டி.டி.டி) கீழ் உள்ள கோயில்களின் பட்டியல்

மேற்கோள்கள் 

Coordinates not on Wikidata
ஆந்திரப் பிரதேச இந்துக் கோயில்கள்
வராகசுவாமி கோயில், திருமலை

ஸ்ரீ வராகசுவாமி கோயில் (Sri Varahaswamy Temple) அல்லது பூ வராகசாமி கோயில் என்பது இந்தியாவின் ஆந்திர மாநிலத்தின் சித்தூர் மாவட்டம் திருப்பதியில் உள்ள திருமலை என்ற மலை நகரத்தில் அமைந்துள்ள ஒரு இந்து-வைணவத் கோயில். இந்த கோயில் விஷ்ணுவின் மூன்றாவது அவதாரமான வராக கடவுளுக்கு அர்ப்பணிக்கப்பட்டுள்ளது. சுவாமியின் புஷ்கரிணியின் வடமேற்கு மூலையில், திருமலை வெங்கடசாலபதி கோயிலின் வடக்கு வளாகத்தில் இந்த கோயில் அமைந்துள்ளது. இந்த கோயில் வெங்கடேசுவரர் சன்னதியை விடப் பழமையானது என்று நம்பப்படுகிறது.

மத முக்கியத்துவம் 
புராணத்தின் படி, இரணியாட்சன் என்ற அரக்கனிடமிருந்து பூமியைக் காப்பாற்றிய பின்னர், விஷ்ணுவின் பன்றி அவதாரத்தில் வராக சுவாமி புஷ்கரிணியின் வடக்கு கரையில் தங்கியிருந்தார். எனவே திருமலை மலைகள் ஆதிவரகதலம் என்றும் குறிப்பிடப்படுகிறது. தற்போதைய கலியுகத்தின் தொடக்கத்தில், வராகசுவாமி தனது வேண்டுகோளின் பேரில் விஷ்ணு - வெங்கடேஸ்வராவின் மற்றொரு வடிவத்திற்கு நிலத்தை நன்கொடையாக வழங்கினார். ஒரு நன்றியுணர்வாக, வெங்கடேஸ்வரா வராகவுக்கு முதல் மணி ஒலித்து, பூஜை மற்றும் நைவேத்யம் (உணவுப் பிரசாதம்) ஆகியவற்றை வழங்கினார். இது இன்றும் ஒரு பாரம்பரியமாகப் பின்பற்றப்படுகிறது.

பக்தர்கள் வெங்கடாசலபதியினை வணங்குவதற்கு முன்பாக வராகசுவாமியின் தரிசனம் ("பார்வை") பெறப் பரிந்துரைக்கப்படுகிறார்கள். வராக தரிசனம் செய்யாமல் திருப்பதி யாத்திரை முழுமையடையாது என்று நம்பப்படுகிறது.

வரலாறு 
இந்த கோயில் கி.பி 1535 ஆம் ஆண்டில் பேடா திருமலச்சார்யாவால் புதுப்பிக்கப்பட்டது.

நிர்வாகம் 
திருமலை வெங்கடாசலபதி கோயிலின் ஒரு பகுதியாக அமைந்துள்ள இக்கோயில் திருமலை திருப்பதி தேவஸ்தானத்தால் நிர்வகிக்கப்படுகிறது .

கட்டிடக்கலை 
சுவாமி புஷ்கரிணியின் வடக்கு கரையில் அமைந்துள்ள இந்த பாறை கோயில் வெங்கடேஸ்வரர் கோயிலின் வடக்கு மாட தெருவிலிருந்து அணுகப்படுகிறது.

பூஜைகள் மற்றும் பண்டிகைகள் 
வைகனாச ஆகமத்தின்படி தினசரி சடங்குகள் நடத்தப்படுகின்றன. வராகசுவாமி கோயிலின் முக மண்டபத்தில் வருடாந்திர பிரம்மோத்சவங்கள், வைகுண்டஏகாதேசி, ரதசப்தமி ஆகியவற்றின் போது சக்ரஸ்னம் நிகழ்வு நடைபெறும். வராக ஜெயந்தியும் கொண்டாடப்படுகிறது.

மேலும் காண்க 

 திருப்பதியில் உள்ள இந்து கோவில்கள்
 திருமலை திருப்பதி தேவஸ்தானங்களின் கீழ் உள்ள கோயில்களின் பட்டியல்

மேற்கோள்கள் 

Coordinates not on Wikidata
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சித்தூர் மாவட்டத்திலுள்ள கோயில்கள்
ஆந்திரப் பிரதேச இந்துக் கோயில்கள்
சேசாசலம் மலை

சேசாசலம் மலை (Seshachalam Hills) இந்தியாவின், ஆந்திரப்பிரதேசத்தின் கிழக்கு தொடர்ச்சி மலைகளில் தெற்கில் உள்ளது.

புவியியல் 
இந்தப்பகுதியானது முன்காம்ப்ரியன் காலத்தில் (3.8 பில்லியன் முதல் 540 மில்லியன் ஆண்டுகளுக்கு முன்பு வரை) உருவாக்கப்பட்டுள்ளன. இந்த மலைப்பகுதிகளில் உள்ள கனிமங்களில் மணற்கல் மற்றும் சுண்ணாம்புக் கல்லுடன் ஒன்றிணைக்கப்பட்ட சேல் அடங்கும். மேற்கு மற்றும் வடமேற்கில் உள்ள ராயலசீமா மலைப்பகுதிகளிலும், வடக்கே நந்தியால் பள்ளத்தாக்கிலும் இதன் எல்லைகள் உள்ளன.

மத முக்கியத்துவம் 
திருப்பதி, மலைமீது அமைந்துள்ள, இந்துக்களின் புனித யாத்திரை நகரமாகும். இந்த மலைகளில் ஏழு சிகரங்கள் உள்ளன. அதாவது அஞ்சநாத்ரி, கருடாத்ரி, நாராயணாத்ரி, நீலாத்ரி, சேஷாத்ரி, வெங்கடாத்ரி மற்றும் விருஷபாத்ரி. கடல் மட்டத்திலிருந்து சுமார் 600 மீ (2,000 அடி) உயரத்தில் உள்ளது. ஏழு சிகரங்களும் இந்து புராணங்களில் பாம்புகளின் ராஜாவான ஆதிசேடரின் ஏழு தலைகளைக் குறிக்கும் என்று கூறப்படுகிறது. ஸ்ரீவேங்கடேஸ்வர தேசிய பூங்காவும் இந்த பகுதியில் அமைந்துள்ளது. புகழ்பெற்ற இயற்கை வளைவு, திருமலை மலையின் சேஷாச்சலம் மலைகளின் ஒரு பகுதியாகும். இது நடுத்தர மற்றும் உயர் புரோட்டரோசோயிக் ஈயானுக்கு இடையிலான காலத்தைச் சேர்ந்தது.

பாதுகாக்கப்பட்ட வனப்பகுதி 
2010ல் இது ஒரு உயிர்க்கோள காப்பகமாக  நியமிக்கப்பட்டது. இங்கு மருந்துகள், சோப்புகள், ஆன்மீக சடங்குகளில் பயன்படுத்தப்படும் செஞ்சந்தன காடுகள் அதிக அளவில் இப்பகுதியில் உள்ளன.

காட்சிமாடம்

மேற்கோள்கள் 

 என்சைக்ளோபீடியா பிரிட்டானிக்கா
 ஆந்திராவின் கோயில்கள் மற்றும் புனைவுகள் 
 சேஷாச்சலம் உயிர்க்கோள ரிசர்வ் 

கிழக்குத் தொடர்ச்சி மலைகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
மாரி, துருக்குமனித்தான்

மேரி (Mary, முன்னர் மெர்வ், மேரு மற்றும் மார்கியானா என்று அழைக்கபட்டது) என்பது   துர்க்மெனிஸ்தானின்  காராகும் பாலைவனத்தின் ஒரு பாலைவனச்சோலையில் அமைந்துள்ள ஒரு நகரமாகும். இது முர்கப் ஆற்றுப்பகுதியில் அமைந்துள்ளது. மேலும்  இது மேரி மாகாணத்தின் தலைநகரமாகும். 2010 ஆம் ஆண்டில், மேரியின் மக்கள் தொகை 126,000 என்று இருந்தது.  இதுவே 1989 ஆண்டைய மக்கள் தொகை கணக்கெடுப்பின்போது 92,000 என இருந்தது. பண்டைய நகரமான மெர்வின் இடிபாடுகள் நகரத்திற்கு அருகில் அமைந்துள்ளன.

வரலாறு 
பண்டைய நகரமான மெர்வ் பட்டுப் பாதையில் ஒரு பலைவனச் சோலை நகரமாக இருந்தது. இது  12 ஆம் நூற்றாண்டில் மங்கோலியர்களால்  அழிக்கப்பட்டு இதன் மக்கள் துடைத்தழிக்கபட்டனர். பட்டுப் பாதையில்  அமைந்திருப்பதால், காலப்போக்கில் இது புத்துயிர் பெற்றது. 19 ஆம் நூற்றாண்டில் நாடோடிகளான தெக் போக்கிரிகளால் மீண்டும் அழிக்கப்பட்டது.

இது 1884 இல் உருசியப் பேரரசால் கைப்பற்றபட்டது. இதன் விளைவாக ஆப்கானிஸ்தான், பிரித்தானிய படைகள் மற்றும் உருசிய பேரரிசின் படைகளுக்கு இடையே பஞ்ச்தே சம்பவம் ( குஷ்கா போர் ) நிகழ தூண்டுகோளானது. நவீன குடியேற்றம் அந்த ஆண்டின் பிற்பகுதியில்  உருசிய இராணுவ மற்றும் நிர்வாக பதவி உருவாக்கபட்டது.

கிரிமியன் போருக்குப் பின்னர் பிரித்தானிய மற்றும் உருசிய துருப்புகளுக்கு இடையேயான முதல் நேரடி மோதலில் 1918 ஆகத்தில்  40  பஞ்சாபி துருப்புக்கள் மற்றும் ஒரு பிரித்தானிய அதிகாரி அடங்கிய இயந்திரத் துப்பாக்கிப் பிரிவைக் கொண்ட பிரித்தானிய இந்திய இராணுவத்தின் ஒரு படை மெர்விற்கு அருகிலுள்ள போல்ஷிவிக்குகளை எதிர்த்தது.

பரந்த அளவில் நீர்ப்பாசனத்தைப் பயன்படுத்துவதன் மூலம் பருத்தி உற்பத்தி மையமாக சோவியத் ஒன்றியத்தால் மேரி உருவாக்கப்பட்டது. 1968 ஆம் ஆண்டில், நகருக்கு மேற்கே 20 கிலோமீட்டர் தொலைவில் இயற்கை எரிவளியின் பெரும் இருப்பு கண்டுபிடிக்கப்பட்டது.

சோவியத் ஒன்றியத்தின் சரிவு மற்றும் துர்க்மெனிஸ்தானின் விடுதலை அறிவிப்புக்குப் பிறகு, 1992 மே 18 அன்று மேரி நகரானது மேரி மாகாணத்தின் தலைநகராக மாறியது.

2000 களில், நகரில் பல வீதிகள் மற்றும் பெரிய குடியிருப்பு வசதிகள் நிர்மாணிக்கபட்டன. நகரில் புதிய வானூர்தி நிலைய முனையம், துர்க்மென் மாநில மின் பொறியியல் நிறுவனம், அரங்கம், நூலகம், வரலாற்று அருங்காட்சியகம், ருஹியேட் அரண்மனை, மார்குஷ் ஹோட்டல், ஒரு மருத்துவ சோதனை மையம், ஈனே மஹ்ரி மருத்துவ மையம், குர்பங்குலி ஹஜ்ஜி பள்ளிவாசல், ஒரு விளையாட்டு அரங்கம், ஒரு குதிரையேற்ற வளாகம், ஒரு உள்ளரங்க நீச்சல் குளம், ஒரு தொடருந்து நிலையம் எனவும் பெருமளவிலான வீட்டு கட்டுமானமும் இன்னும் தொடர்கிறது.

2012 ஆம் ஆண்டில், இந்த நகரம் சிஐஎஸ் அமைப்பால் கலாச்சார தலைநகரங்களில் ஒன்றாக அறிவிக்கப்பட்டது.

பொருளாதாரம் 
மேரி நகரானது துர்க்மெனிஸ்தானின் நான்காவது பெரிய நகரம் ஆகும். இது  நாட்டின் இரண்டு பெரிய ஏற்றுமதி தொழில்களான  இயற்கை எரிவளி மற்றும் பருத்தி தொழில்களுக்கான ஒரு பெரிய தொழில்துறை மையமாகவும் உள்ளது. மேலும் இது பருத்தி, தானியங்கள், தோல், கம்பளி ஆகியவற்றிற்கான வர்த்தக மையமாகும்.

கலாச்சாரம் 

மேரி அதன் பிராந்திய அருங்காட்சியகத்திற்காக பெயர் பெற்றது. இந்த நகரம் பண்டைய நகரமான மெர்வின் சிதைவுகள் உள்ள இடங்களுக்கு அருகில் உள்ளது.

விளையாட்டு 
நகரத்தின் முக்கிய கால்பந்து அணி மேரி ஸ்டேடியத்தில் விளையாடும் மெர்வ் மேரி ஆகும்.

குறிப்பிடத்தக்க நபர்கள் 

 அக்மமெடோவ் மைராட்கெல்டி, அரசியல்வாதி
 காதிர் சப்பர்லியேவ், அரசியல்வாதி
 யெலினா பொன்னர், மனித உரிமை ஆர்வலர்
 எட்வார்ட் அசாடோவ், கவிஞர் மற்றும் எழுத்தாளர்

காட்சியகம்

குறிப்புகள் 

Coordinates on Wikidata
துருக்மெனிஸ்தானின் புவியியல்